ମେକୋନିଅମ ଆସ୍ପିରେସନ ସିଣ୍ଡ୍ରୋମ

ମେକୋନିଅମ ଆସ୍ପିରେସନ ସିଣ୍ଡ୍ରୋମ ( ଏମଆସ/MAS ), ଯାହା  ନିଓନାଟାଲ ଆସ୍ପିରେସନ ଅଫ ମେକୋନିଅମ ଭାବରେ ମଧ୍ୟ ଜଣାଶୁଣା, ଏକ ରୋଗ ଯେଉଁଥିରେ ପ୍ରସବ ସମୟରେ  ମେକୋନିଅମ୍ - ଆମନିଓଟିକ ଫ୍ଲୁଇଡ ଏକ ନବଜାତ ଶିଶୁର ଫୁସଫୁସରେ ପ୍ରବେଶ କରେ । ଏହାର ଲକ୍ଷଣ ମଧ୍ୟରେ ଶ୍ୱାସକ୍ରିୟା ସମସ୍ୟା ହୁଏ ଯେପରିକି ଦ୍ରୁତ ନିଶ୍ୱାସ, ନାକ ଜଳିବା ଏବଂ କମ୍ ଅମ୍ଳଜାନ ହୋଇପାରେ ।  ଯଦି ମେକୋନିଅମ ସଂସ୍ପର୍ଶ ଅଧିକ ସମୟ ଥାଏ ତେବେ ଚର୍ମର ରଙ୍ଗ ମଧ୍ୟ ସବୁଜ ହୋଇପାରେ । ରୋଗ ଜଟିଳ ହେଲେ ନବଜାତ ଶିଶୁର କ୍ରମାଗତ ଫୁସଫୁସ ଉଚ୍ଚ ରକ୍ତଚାପ (PPHN), ବିକାଶରେ ବିଳମ୍ବ, କିମ୍ବା ମସ୍ତିଷ୍କ ସ୍ୱଳ୍ପ‌ଅମ୍ଲଜାନ (HIE) ଅନ୍ତର୍ଭୁକ୍ତ ହୋଇପାରେ ।

ପ୍ରାୟ ୧୦% କ୍ଷେତ୍ରରେ ଶିଶୁମାନେ ପ୍ରସବ ପୂର୍ବରୁ ମେକୋନିଅମ୍ ଛାଡ଼ନ୍ତି । ବିପଦ କାରକଗୁଡ଼ିକ ମଧ୍ୟରେ ହେଉଛି ଭ୍ରୁଣର ଦୁଃଖ (ଫିଟାଲ ଡିଷ୍ଟ୍ରେସ), ସମୟ ପରବର୍ତ୍ତୀ ଗର୍ଭଧାରଣ ଏବଂ ଜରୁରୀକାଳୀନ ସିଜରିଆନ ସେକସନ । ଏହା ପରବର୍ତ୍ତୀ ସମୟରେ ଶ୍ୱାସକ୍ରିୟାରେ ଫୁସଫୁସ ଭିତରକୁ ଚାଲିଯାଏ ତେବେ ଏହା ଫୁସଫୁସର ପ୍ରଦାହ ଏବଂ ବାୟୁପଥ ଅବରୋଧ ହୋଇପାରେ ।  ଲକ୍ଷଣ ଦେଖି ଏବଂ ଛାତି ରଞ୍ଜନରଶ୍ମୀ ଚିତ୍ର ଅନୁସାରେ ରୋଗ ନିର୍ଣ୍ଣୟ କରାଯାଏ ।

ଚିକିତ୍ସାରେ ମୁଖ୍ୟତଃ ଅମ୍ଳଜାନ ଚିକିତ୍ସା ଏବଂ ଅଣ-ଆକ୍ରମଣକାରୀ ଭେଣ୍ଟିଲେସନ୍ ଅନ୍ତର୍ଭୁକ୍ତ । ଗୁରୁତର କ୍ଷେତ୍ରରେ ସର୍ଫାକ୍ଟାଣ୍ଟ ଥେରାପି ବ୍ୟବହାର କରାଯାଇପାରେ । ପିପିଏଚଏନ (PPHN)ର ଚିକିତ୍ସା ପାଇଁ  ଏପିନେଫ୍ରିନ, ପ୍ରୋଷ୍ଟାଗ୍ଲାଡିନ୍ ଇ୧, କର୍ଟିସୋଲ ଏବଂ ପ୍ରଶ୍ୱାସପ୍ରାପ୍ତ ନାଇଟ୍ରିକ୍ ଅକ୍ସାଇଡ୍ (iNO) ଅନ୍ତର୍ଭୁକ୍ତ ହୋଇପାରେ ।  ନିର୍ଦ୍ଦିଷ୍ଟ କ୍ଷେତ୍ରରେ ଇସିଏମଓ (ECMO) ଏକ ବିକଳ୍ପ ହୋଇପାରେ । ଫଳାଫଳ ଭଲ ହୋଇପାରେ, ମୃତ୍ୟୁ ମଧ୍ୟ ହୋଇପାରେ ।

ମେକୋନିଅମ ଆସ୍ପିରେସନ ସିଣ୍ଡ୍ରୋମ ପ୍ରାୟ ୧% ଶିଶୁଙ୍କୁ ପ୍ରଭାବିତ କରିଥାଏ । ଉଚ୍ଚମାନର ଯତ୍ନ ସହିତ ମୃତ୍ୟୁ ହେବାର ଆଶଙ୍କା ପ୍ରାୟ ୧% ହୁଏ; ଯଦିଓ ଐତିହାସିକ ଭାବରେ ୪୦% ଅଧିକ ହୋଇଛି |ହୋଇପାରେ । "ମେକୋନିଅମ୍" ଶବ୍ଦଟି ଗ୍ରୀକ୍ "mēkōnion"ର ଅର୍ଥ ଅଟେ, ଯାହାର ଅର୍ଥ ଅଫିମ ପପିର ରସ ଓ ଶିଶୁ ଉପରେ ଆରିଷ୍ଟୋଟଲଦ୍ୱାରା ଦେଖାଯାଇଥିବା ପ୍ରଭାବ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki